Cerere de propuneri de proiecte
MinisterulFondurilorEuropene, prin Autoritatea de Management pentru Programul Operaţional Sectorial Dezvoltarea Resurselor Umane (POS DRU), lansează patru apeluri de propuneri de proiecte dedicate, în special, locuitorilor din fostele zone industrializate.

Documentele necesare lansării celor patru apeluri de propuneri de proiecte sunt publicate pe site-ul Ministerului FondurilorE uropene :

http://www.fonduri-ue.ro/comunicare/stiri/2790-finantari-in-valoare-de-190-milioane-de-euro-dedicate-in-special-sprijinirii-romanilor-din-fostele-zone-industrializate
Acestea sunt următoarele:

•    Ghidul Solicitantului Condiţii Specifice pentru cererea de propuneri de proiecte „Prevenirea şi corectarea fenomenului de părăsire timpurie a şcolii”, Axa Prioritară 2, Domeniul Major de Intervenţie 2.2 POS DRU.
Eligibilitate:

În cadrul apelului de propuneri de proiecte, pentru care au fost alocate fonduri europene în valoare de 75 milioane de euro, vor fi finanţate proiecte ce vor sprijini în special preşcolarii, elevii care ar putea părăsi timpuriu şcoala, dar şi părinţii sau tutorii acestora, precum şi persoane care au părăsit timpuriu şcoala şi care au vârste mai mici de 18 ani. 
Scopul acestui apel de proiecte va fi cel al implementării programelor de tip „şcoală după şcoală”, respectiv al programelor de reintegrare în educaţie de tip „a doua şansă”. Grupul ţintă eligibil va fi format în proporţie de minimum 50% din persoane care au domiciliul/reşedinţa în fostele zone industrializate şi în zonele limitrofeale acestora.

•    Ghidul Solicitantului Condiţii Specifice pentru cererea de propuneri de proiecte „Formare profesională continuă pentru angajaţi”, Axa Prioritară 2, Domeniul Major de Intervenţie 2.3 POS DRU.
Eligibilitate:

Grupul ţintă eligibil va fi format înproporţie de minimum 50% dinpersoane care au domiciliul/reşedinţa în fostele zone industrializate şi în zonele limitrofe aleacestora.

Scopul acestui apel, cu o alocare financiară de 75 milioane de euro, va fi sprijinirea angajaţilor întreprinderilor/instituţiilor din sectoarele economice incluse în direcţiile actuale de politică industrială, în scopul calificării şi recalificării.

•    Ghidul Solicitantului Condiţii Specifice pentru cererea de propuneri de proiecte „Măsuri active de ocupare pentru zone foste industrializate”, Axa Prioritară 5, DMI 5.1 POS DRU.
Eligibilitate:

Acest apel de propuneri de proiecte, pentru care au fost alocate fonduri europene în valoare de 20 milioane de euro, va sprijini persoanele inactive, aflate în căutarea unui loc de muncă, şomerii şi persoanele care au părăsit timpuriu şcoala din regiunile foste industrializate, în scopul sprijinirii (re)integrării pe piaţa muncii.

•    Ghidul Solicitantului Condiţii Specifice pentru cererea de propuneri de proiecte „Măsuri active de ocupare pentru zone foste industrializate în mediul rural”, Axa Prioritară 5, Domeniul Major de Intervenţie 5.2 POS DRU.

Eligibilitate:

Cererea de propuneri de proiecte, cu o alocare financiară de 20 milioane de euro, va viza persoanele inactive, aflate în căutarea unui loc de muncă, şomeri, persoane care activează în domeniul agriculturii de subzistenţă, managerii şi angajaţii din mediul rural din regiunile foste industrializate. 

Scopul acestui apel va fi cel al facilitării accesului la ocupare în activităţi non-agricole, crearea condiţiilor pentru dezvoltarea întreprinderilor profitabile non-agricole, furnizarea sprijinului pentru crearea de noi locuri de muncă şi noi forme de ocupare pentru lucrătorii independenţi din zonele rurale, respectiv promovarea culturii antreprenoriale în zonele rurale.
Termenullimită de trimitere a proiectului

Propunerile de proiecte vor putea fi depuse on-line în sistemul informatic Action Web începând cu data de 3 decembrie 2014, ora 10.00 până la data de 17 decembrie 2014, ora 16.00.
Pentru mai multe detalii, vă rugăm să ne contactaţi la:  

Serviciul Promovare Proiecte – Direcţia de Dezvoltare şi Implementare Proiecte, 

tel. 0262 211 947,

e-mail: spp-ddip@maramures.ro.
